Raymond-Serge Balé

Raymond-Serge Balé (s. 1949 Brazzaville) on brazzavillenkongolainen diplomaatti. Hän opiskeli yhteiskuntatiedettä Leicesterin yliopistossa sekä hallintoa ja politiikkaa St. Johnin yliopistossa (New York). Hän työskenteli opettajana ennen kuin aloitti diplomaatinuran vuonna 1981. Balé sai vuonna 2008 nimityksen Kongon pysyväksi YK-edustajaksi; tätä aiemmin hän oli ollut suurlähettiläänä Etiopiassa ja pysyvänä edustajana Afrikan unionissa sekä YK:n Afrikan talouskomissiossa. Balé on naimisissa, ja hänellä on kuusi lasta.

Lähteet 

Brazzavillenkongolaiset diplomaatit
Suurlähettiläät
Vuonna 1949 syntyneet
Elävät henkilöt